stanford-oval/wikipedia huggingface dataset:
מפלצות ים (הרפתקה פרהיסטורית)
עלילה > היצורים המופיעים בסדרה

סוג של אמוניטים (Ammonite) - רכיכות דמוי-תמנון בעלי קונכייה שהיו נפוצים בימים של הקרטיון. אמוניטים נוספים מסוג Baculites נראים בעת החשיכה עולים מהמעמקים.
בננוגמיוס (Bananogmius) - דג בעל מפרש גבי ששט בים הקדום.
להקת של דגי קפרובריקס (Caproberyx).
קריטוקסירינה (Cretoxyrhina) - כריש גדול שהיה קרוב לעמלץ הלבן.
דוליצ'ורינצ'ופס (Dolichorhynchops) - זוחל ימי מקבוצת הפלזיוזאוריה. היצור הראשי של הסרט.
אנכודוס (Enchodus) - דג קטן בעל ניבים חדים ששחה בלהקות.
גיליקוס (Gillicus)- דג טורף באורך 2 מטר אך זה לא מנע מטורפים אחרים לצוד אותו.
גורגוזאורוס (Gorgosaurus) - טירנוזאור שחי בסמוך לחופים.
הספראורניס (Hesperornis) - עוף ימי בעל שיניים, חסר יכולת תעופה.
Inoceramus - צדפה ענקית שחיה בקרקעית הים של הקרטיקון.
מדוזות
לפטקודון (Leptecodon) - דג קטן ששחה בלהקות.
פלייטקרפוס (Platecarpus) - סוג של מוזאזאור קטן יחסית שניזון מדגים ורכיכות.
פרוטוספירנה (Protosphyraena) - דג דמוי-דג חרב שניזון מאמוניטים.
פרוטוסטגה (Protostega) - צב ים ענקי ששחה לאורך חופי הימים וניזון ממדוזות.
פטרנודון (Pteranodon) - פטרוזאור גדול שדאה מעל הימים.
סקואליקורקס (Squalicorax) - כריש גדול שהיה קרובו של העמלץ הלבן.
סטיקסוזאורוס (Styxosaurus) - פליוזאור גדול בעל צוואר ארוך שניזון מדגים.
תוסוטאותיס (Tusoteuthis) - רכיכה בגודל של דיונון ענק שצדה בים הקדום.
טילוזאורוס (Tylosaurus) - טורף-העל של התקופה שניזון מכל יצור אחר.
יואינטקרינוס (Uintacrinus) - חבצלת ים חסרת גבעול שיכלה לצוף.
קסיפקטינוס (Xiphactinus) - דג טורף באורך של 4–6 מטר שהיה קניבלי.
בנוסף נראים בהדמיה זוחלים ימיים קדומים יותר: הנודוס (Henodus) ונותוזאורוס (Nothosaurus) שחיו בטריאס, טמנודונטוזאורוס (Temnodontosaurus) מהיורה וקרונוזאורוס (Kronosaurus) גדול מתחילת הקרטיקון.
מיקרוטכנולוגיה

מצע צורן מאולח
מיקרוטכנולוגיה הוא שם כולל טכנולוגיות, מערכות, התקנים ורכיבים בגדלים הנעים בסביבות אחד מיקרומטר (מיליונית המטר, 10-6 מטר, 1μm).
בשנות ה-60 של המאה ה-20 מדענים הצליחו לשלב מספר רב של טרנזיסטורים מיקרוסקופיים לתוך שבב בודד, רכיבים אלו הדגימו ביצועים טובים יותר, אמינות גבוהה ובמקביל גרמו להקטנת עלויות ונפח. טכנולוגיה זו האיצה בצורה משמעותית את מהפכת האינפורמציה.
מאוחר יותר, החלו למזער גם התקנים מכניים בטכנולוגית MEMS, תוך שמירת היתרונות הבולטים שטכנולוגיה זו הביאה לעולם.
כאשר הרכיבים האלקטרוניים מהווים את ה"מוח" והחישובים שצריכים להיות במערכת, הרכיבים המכניים מהווים את "העיניים", "הידיים" ושאר האיברים היכולים לתקשר (פיזית) עם העולם החיצון.
כיום רכיבי מיקרו-טכנולוגיה מכניים מהווים בסיס למגוון רחב של מוצרים כמו כריות אוויר לרכבים, מדפסות הזרקת דיו, מכשירי מד לחץ דם ומקרנים.
טכנולוגיות זו מקיפה את האדם בכל תחומי החיים והסברה היא כי בעתיד אף יותר בזכות המחקר בענף הננוטכנולוגיה.
ראו גם

MEMS
MOEMS
ממותה ננסית

| ממותה ננסית |
| --- | --- |
 
תקופה
סוף פליסטוקן-תחילת הולוקן כ-60–11 אלף שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פילאים
משפחה:: פיליים
סוג:: ממותה
מין:: ממותה ננסית
שם מדעי
 Mammuthus exilis

ממותה ננסית (שם מדעי: Mammuthus exilis) הוא מין יונק בעל חדק ממשפחת הפיליים שחי לפני 11–60 אלף שנים באזור איי התעלה של קליפורניה. כפי ששמה מרמז, עברה ממותה זו גמדות איים והיא מהקטנות שבמיני הפיליים. מאובניה נמצאו ב-1928.
הממותה הגיעה לגובה 1.72 מטרים ולמשקל 750 ק"ג. חישובים אחרים טוענים שגובהה היה שני מטרים ומשקלה 1,350 ק"ג. כך או כך, הייתה ממותה זו קטנה בהרבה מן הממותות שעל יבשת אמריקה הצפונית, כגון ממותה קולומביאנית, שהגיעה לגובה ארבעה מטרים ולמשקל 10 טון. הסיבה לגמדותה של הממותה היא כדי שתוכל להסתגל לכמות המזון הקטנה שבאיים. בנוסף, היו האיים ריקים יחסית מטורפים גדולים.
לא ברור כיצד הממותה הגיעה לאיים, אך נראה שקרוביה היבשתיים היו חשופים לפגיעה מתמדת מטורפים גדולים כמו סמילודון, אריה אמריקני או זאב בלהות, וחלק מהממותות שחיו בדרום קליפורניה החליטו לשחות מערבה לעבר קבוצת האיים שמדרום. כשהממותות הגיעו לאיים חסרי הטורפים הם קטנו בגודלם. הן היו הגדולות שבחיות האיים.
ממותות אלה שרדו עד לתחילת ההולוקן. לא ידוע ממה בדיוק נכחדו, אך ייתכן שזה קרה עקב הגירת אינדיאנים משבט צ'ומאש (Chumash) לאיים והללו צדו אותה עד שנכחדה.
איור של משפחת ממותות ננסיות
ממותה דרום אפריקנית

| ממותה דרום אפריקנית |
| --- | --- |
 השוואה לאדם של ממותה דרום אפריקנית שבה מסומנים העצמות שנתגלו
תקופה
תחילת פליוקן 5 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פילאים
משפחה:: פיליים
סוג:: ממותה
מין:: ממותה דרום אפריקנית
שם מדעי
 Mammuthus subplanifrons

ממותה דרום אפריקנית (שם מדעי: Mammuthus subplanifrons) היא מין של ממותה ממשפחת הפיליים, שהייתה העתיקה מכל הממותות. המאובנים שלה נמצאו בדרום אפריקה, אך גם באתיופיה, קניה ועוד מדינות במזרח אפריקה. היא התקיימה בתחילת הפליוקן, לפני חמישה מיליון שנה. זו הייתה אחת משתי ממותות ממוצא אפריקני לצד הממותה האפריקנית. היא הוגדרה בשנת 1928 בידי החוקר הנרי אוסבורן.
הגובה של ממותה זו בכתפיה הגיע ל-3.68 מטרים ומשקלה הגיע לתשעה טון, ואולי אף מעט יותר. במבנה שלה הזכירה פיל מודרני, אך הייתה קרובה לממותות, כגון הממותה האפריקנית והממותה הקולומביאנית, והכילה חלק ממאפייני הממותות כמו החטים המעוקלים והכפופים מעט.
לא ידוע איך חיה ממותה זו, אך ככל הנראה רעתה בחבורות סביב הסוואנות הקדומות, בהם רעו פרסתנים וטורפים כמו שנחרבים וצבועים.
ממותה למרמוראי

| ממותה למרמוראי> תקופה |
| --- | --- |
פליסטוקן כ-450–40 אלף שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פילאים
משפחה:: פיליים
סוג:: ממותה
מין:: ממותה למרמוראי
שם מדעי
 Mammuthus lamarmorai ‏מייג'ור, 1883

ממותה למרמוראי המכונה ממותה סרדינאית (שם מדעי: Mammuthus lamarmorai) היא מין של ממותה ממשפחת הפיליים, שחייה במשך הפליסטוקן באי סרדיניה, לפני 450,000-40,000 שנה. הממותה הוגדרה ב-1883 בידי החוקר השווייצרי צ'ארלס עמנואל פורסיית' מיג'ור (אנ'). ממותה זו קרויה על שם החייל והזואולוג האיטלקי אלברטו דלה מרמורה (אנ').
המאובנים של ממותה זו היו נדירים וחלקיים והם התגלו במערב האי סרדיניה, בעיקר ממחוז Gonnesa ובעמק ריו מורימנטה, שם הממצאים הגיעו מאבני קונגלומרט טירני. ממצאים אלה כללו שרידי גפיים, עמוד שדרה ושרידי חטים. הללו השתייכו כנראה לפרט אחד. נמצאו שרידי שיניים טוחנות ואולי גם זרוע על יד העיר אוריסטאנו, טוחנות נוספות שהתגלו בסאסארי ומספר שיניים רבות מתקופה יותר קדומה התגלו בסמוך לאלגרו במשקעים נמוכים יותר.
הממותה עברה גמדיות איים והייתה קטנה מכל הממותות למעט מממותת כרתים הגמדית מהאי כרתים. נמצאו עצמות וממצאי שיניים רבות אך לא שלד שלם שלה. רוב השיניים הטוחנות הגיעו לאורך 13 ס"מ ורוחב 6.5 ס"מ ועצם הזרוע של ממותה זו הגיע לאורך 45 ס"מ. גובה כתפיה הגיע עד 1.4 מטר ומשקלה הגיע ל-550 ק"ג בלבד.
ככל הנראה היא הייתה קרובה למינים ממותה דרומית או ממותת הערבות, אשר חיו באירואסיה במהלך הפליסטוקן. הקשר לממותה המוכרת - ממותה צמרית אינו קשור מאוד מאחר שהיא התפתחה עד סוף הפליסטוקן. היא הגיעה לאיים כנראה על גשר יבשתי שנעלם ואולי הייתה קשורה לאיים נוספים בים התיכון כמו סיציליה או מלטה ואולי אף לאיטליה.
ממותת הערבות

| ממותת הערבות |
| --- | --- |
 
תקופה
פליסטוקן, כ-370–600 אלף שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פילאים
משפחה:: פיליים
סוג:: ממותה
מין:: ממותת הערבות
שם מדעי
 Mammuthus trogontherii ‏Pohlig, 1835

ממותת הערבות (שם מדעי: Mammuthus trogontherii) היא מין של יונק נכחד מהסוג ממותה שחי בתקופת הפליסטוקן, לפני כ-600,000 עד 350,000 שנה.
ממותה זו הייתה השנייה בגודלה מבין כל בני סדרת בעלי החדק שבה מצויים הפילים המודרניים והייתה היונק השלישי במשקלו בעולם, לאחר הפיל האסייתי ישר החט והפרצרתריום.
גובהה של הממותה הגיע ל-4.9 מטרים (16 רגל) ומשקלה עלה על 14 טון. היא הייתה בעלת פרווה צמרית ובעלת ניבים ענקיים שהתעקלו כלפי מעלה. לממותה היו אוזניים קטנות בדומה לפיל האסייתי.
מאובני הממותה נמצאו בערבות סיביר, באזור הסטפה ומכאן שמה.
ממותת כרתים גמדית

| ממותת כרתים גמדית |
| --- | --- |

תקופה
פליסטוקן כ-800 אלף שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פילאים
משפחה:: פיליים
סוג:: ממותה
מין:: ממותת כרתים גמדית
שם מדעי
 Mammuthus creticus ‏בייט, 1907

ממותת כרתים גמדית (שם מדעי: Mammuthus creticus) היא מין של ממותה נכחדת אשר חיה רק באי כרתים שבים התיכון בתקופת הפליסטוקן שלפני 800,000 שנה בערך והיא הייתה גמדית יותר מקרוביה היבשתיים. היא התגלתה ב-1907 ממאובנים שיניים טוחנות ובהמשך חוליות וצלעות גדולות ונחשבה תחילה למין של פלאולוקסודון, תוך השוואה למין הנכחד הגמדי פלאולוקסודון פלקונרי מסיציליה ומלטה. רק בהמשך עברה לסוג ממותה, עקב מבנה שיניים הקרוב יותר לממותה.
ממותה זו הייתה הקטנה שבממותות מעולם והיא הגיעה עד לגובה 1 מטר בכתף ולמשקל 310 ק"ג, קטנה בהרבה מקרוביה היבשתיים שהגיעו למשקל של 10 טונות. עצם הירך שלה הגיע לאורך 33 ס"מ. היא קטנה כדי להצליח למצוא מזון באי הקטן. בעבר סברו שמדובר בגולגולות של קיקלופים, אך בהמשך התברר שמדובר בפילים נכחדים, אשר כנראה הגיעו דרך רפסודת עצים או בשחייה לאי.
ממותה קולומביאנית

| ממותה קולומביאנית |
| --- | --- |
 
תקופה
פליסטוקן - הולוקן כ-11,000–1,500,000 שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פילאים
משפחה:: פיליים
סוג:: ממותה
מין:: ממותה קולומביאנית
שם מדעי
 Mammuthus columbi ‏פלקונר, 1857
תחום תפוצה


ממותה קולומביאנית המכונה גם ממותה מלכותית (שם מדעי: Mammuthus columbi) היא מין של יונק נכחד מהסוג ממותה שחי באמריקה הצפונית בתקופת הפליסטוקן עד תחילת ההולוקן.
ממותה זו הייתה אחת מהגדולות ביותר שהיו בעולם. גובהה עלה על ארבעה מטרים ומשקלה מעל עשרה טונות. היא הייתה בעלת חטים ענקיים שהתעקלו למעלה והייתה מכוסה פרווה אך לא עבה ביותר.
הממותה חיה ברחבי אמריקה הצפונית מצפון ארצות הברית ודרומה עד לקוסטה ריקה (לאחר ההחלפה האמריקנית הגדולה). היא חיה בעדרים ונראה שהייתה קיימת יחד עם הפלאו-אינדיאנים, תושבי אמריקה הקדמונים שצדו אותה ועזרו להיכחדותה.
ממותה זו היא המאובן הלאומי בנברסקה (לצד הממותה הצמרית), בקרוליינה הדרומית ווושינגטון. האתר הגדול עם שרידים של ממותה נמצא הוא מרכז ממותה במקסיקו.
שחזור אפשרי של ממותה קולומביאנית
מיקרוליטיאזיס אלבאולרי ריאתי

| --- | --- |

חתך היסטולגי של אבן קטנה הנפוצה במחלה
 תחום:  רפואת ריאות 
 קישורים ומאגרי מידע
 MeSH:  C562405, C562405
 סיווגים
 ICD-11:  CB06 
 
מיקרוליטיאזיס אלבאולרי ריאתי (באנגלית: Pulmonary alveolar microlithiasis או בקיצור: PAM) היא מחלה תורשתית נדירה, הקשורה לוויסות לקוי של משק הזרחן בריאות וקשורה להיווצרות אבנים קטנות העשויות מזרחן וסידן באופן מפשוט בריאות. מוטציות שונות בגן SLC34A2 גורמות לפגיעה במשאבה התאית Npt2b המווסתת מעבר של זרחן ונתרן בתאים פנאומוציטים מסוג 2, כמו גם בבלוטות החלב, ובמידה פחותה במעי, בכליות, בעור, בערמונית ובאשכים. מאז שתוארה המחלה לראשונה בשנת 1918, הופיעו עד כה בספרות למעלה מ-1000 מקרים של המחלה. המחלה נמצאה בשכיחות גבוהה יותר בעיקר בטורקיה, יפן, הודו ואיטליה. אין הבדל בשכיחות המחלה בין גברים ונשים, והיא נמצאה כקשורה לנישואי תערובת במשפחה.
החולים לרוב ללא תסמינים עד העשור השלישי או הרביעי לחייהם וברוב המקרים, המחלה מתגלה כממצא מקרי בצילום חזה שגרתי. התסמינים השכיחים ביותר כוללים קוצר נשימה, שיעול יבש, כאב בחזה ושיעול דמי. מתיחות ככל שהמחלה מתקדמת, לרוב בגיל העמידה, האבנים הקטנות הולכות ומצטברות בריאות וצילום החזה נראה צפוף יותר ויותר, רמת החמצן בדם יורדת, עולה הסיכון לדלקת ריאות ופיברוזיס ריאתי, מתפתח יתר לחץ דם ריאתי וכשל נשימתי. המהלך הקליני של המחלה משתנה מאוד מאדם לאדם, כאשר חלק מהחולים נותרים ללא תסמינים במשך עשרות שנים, ואחרים סובלים מתסמינים שהולכים ומתגברים במהירות רבה. אין טיפול יעיל למחלה, למעט השתלת ריאה והמנגנונים המדויקים של היווצרות אבן, דלקת ורקמה צלקתית במחלה אינם ידועים. מחקרים שבוצעו עד כה על מספר תרופות לטיפול במחלה טרם הוכיחו את יעילותן.
הערות שוליים

↑  Huqun; Izumi, S; Miyazawa, H; Ishii, K; Uchiyama, B; Ishida, T; Tanaka, S; Tazawa, R; Fukuyama, S; Tanaka, T; Nagai, Y; Yokote, A; Takahashi, H; Fukushima, T; Kobayashi, K; Chiba, H; Nagata, M; Sakamoto, S; Nakata, K; Takebayashi, Y; Shimizu, Y; Kaneko, K; Shimizu, M; Kanazawa, M; Abe, S; Inoue, Y; Takenoshita, S; Yoshimura, K; Kudo, K; Tachibana, T; Nukiwa, T; Hagiwara, K (2007). "Mutations in the SLC34A2 gene are associated with pulmonary alveolar microlithiasis". Am J Respir Crit Care Med. 175 (3): 263–268. doi:10.1164/rccm.200609-1274oc. PMID 17095743.
↑  Corut, A; Senyigit, A; Ugur, SA; Altin, S; Ozcelik, U; Calisir, H; Yildirim, Z; Gocmen, A; Tolun, A (2006). "Mutations in SLC34A2 cause pulmonary alveolar microlithiasis and are possibly associated with testicular microlithiasis". Am J Hum Genet. 79 (4): 650–656. doi:10.1086/508263. PMC 1592565. PMID 16960801.
1 2  Pulmonary alveolar microlithiasis, Eur Respir Rev . 2020 Nov 27;29(158):200024
↑  Mariotta, S; Ricci, A; Papale, M; DeClementi, F; Sposato, B; Guidi, L;  et al. (2004). "Pulmonary alveolar microlithiasis: report on 576 cases published in the literature". Sarcoidosis Vasc Diffuse Lung Dis. 21 (3): 173–181. PMID 15554073.
↑  Castellana, G; Lamorgese, V (2003). "Pulmonary alveolar microlithiasis. World cases and review of the literature". Respiration. 70 (5): 549–555. doi:10.1159/000074218. PMID 14665786.
↑  Tachibana, T; Hagiwara, K; Johkoh, T (2009). "Pulmonary alveolar microlithiasis: review and management". Curr Opin Pulm Med. 15 (5): 486–490. doi:10.1097/mcp.0b013e32832d03bb. PMID 19617834.
↑  Lauta, VM (2003). "Pulmonary alveolar microlithiasis: an overview of clinical and pathological features together with possible therapies". Respir Med. 97 (10): 1081–1085. doi:10.1016/s0954-6111(03)00140-9. PMID 14561014.
↑  Korn, MA; Schurawitzki, H; Klepetko, W; Burghuber, OC (1992). "Pulmonary alveolar microlithiasis: findings on high-resolution CT". AJR Am J Roentgenol. 158 (5): 981–982. doi:10.2214/ajr.158.5.1566701. PMID 1566701.
↑  https://medlineplus.gov/genetics/condition/pulmonary-alveolar-microlithiasis/#resources
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מעיין עטרת

|  מיקום המעיין |
| --- | --- |
 אזור:  השומרון
 קואורדינטות:  31°59′54″N 35°11′02″E﻿ / ﻿31.998289°N 35.183911°E﻿ / 31.998289; 35.183911
 גובה:  686 מטר
 נתוני המעיין
 סוג נביעה:  מעיין שכבה
 גישה למעיין
 נגישות לציבור:  פתוח לקהל
 דרך גישה:  כמה מאות מטרים לאחר היישוב עטרת פונים שמאלה לשביל עפר. יורדים כ-550 מטרים עד למעיין.
  (למפת גוש דן מוגדלת) מעיין עטרת(למפת גוש דן רגילה) מעיין עטרת(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מעיין עטרת(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מעיין עטרת
 
מעיין עטרת הוא מעיין שכבה, אשר נובע לשתי בריכות בטון, במורדות המזרחיים של היישוב עטרת. הבריכות הוקמו בשנת 2005 על ידי תושבים ובני נוער מהישוב עטרת הסמוך, בסיוע המועצה האזורית מטה בנימין.
סביבה

המעיין נמצא סמוך ליישוב עטרת, על כביש חוצה בנימין (465). מבחינה גאלוגית הוא נמצא במורדות המערביים של רכס ההר המרכזי של השומרון. נהוג לצרף את המעיין מבחינה תיירותית לשאר מעיינות מערב בנימין והרי גופנא. סמוך למעיין ישנו בוסתן עצי פרי, וניתן להשקיף ממנו על העיר רוואבי ועל כביש הגישה אליה. מהמעיין נשקף נוף ואדי עין דרא, רכס ההר המרכזי של השומרון, ומטעי זיתים האופייניים לאזור.
היסטוריה

במהלך שנת 2005 תושב עטרת שם לב לנביעה ובגיוס עוד שני חברים הוחלט על פיתוח המקום לשתי בריכות אשר מחוברות בתעלה לנביעה. בשנת 2010 נסללה הירידה התלולה בדרך הגישה למעיין, על ידי המועצה האזורית, ובעקבות זאת הפכה הגישה למעיין אפשרית לכל סוגי הרכב.
בשנת 2013 לקחו על עצמם חבורה של בוגרי הישיבה התיכונית כינור דוד שבעטרת לשפץ את המעיין וסביבתו לזכר חברם למחזור אלישיב לוביץ', שנפטר מדום לב במהלך אימון כושר. במסגרת השיפוץ רוצפה סביבתו של המעיין וחופו קירות הבריכות החיצוניים בצורה תואמת, ניטעו עצים, הובאו ספסלים ושולחנות, ושופרה שפיעת הנביעה.
בשנת 2019 מחלקת תיירות של המועצה האזורית מטה בנימין הנגישה את המעיין לאנשים בעלי מוגבלויות. במסגרת ההנגשה נבנתה מדרגה עם מוט אחיזה המאפשרת כניסה למים למרותקים לכיסאות גלגלים, בנוסף, נבנו שולחנות פיקניק עם מקומות ישיבה לכיסאות גלגלים.
באוגוסט 2023 התפרסם כי שני ילדים שטבלו במעיין אושפזו במרכז הרפואי שערי צדק כתוצאה מחדירת עלוקות לעיניהם.
הערות שוליים

↑  תיירות חבל בנימין, גם עם מוגבלות חוגגים עצמאות, באתר פייסבוק, ‏8.5.2019
↑  איתי גל, עלוקות התגלו בעיניים של שני ילדים שטבלו במעיין באזור בנימין, באתר ynet, 7 באוגוסט 2023
| אתרים בבנימין |
| --- | --- | --- |
| עמק שילה | בור הציפורים באחיה • בור יישוב הדעת • בור עדי-עד • בור קידה • המזבח בגבעת הראל • ואדי רשאש • חניון הגדודים העבריים • מעיין הגבורה • מצפור קידה • נחל שילה • עין א-דהרה • עין דח"ש • עין עוז • קובת א-נג'מה • שילה הקדומה •  תצפית הר כוכב |  |
| מערב בנימין | גבעת ההליסטון • גבעת היקבים • הכוורת • המצודה הבריטית בנוה צוף • חורבת פצה • שמורת עיינות נטוף (ואדי זרקא) • ואדי חרמיה • חובלתא • חורבת תיבנה • יער אום צפא • לטרון • מחצבות נטוף • מעיין דולב • מעיין הקשת • מעיין חרשה • מעיין טלמון • מעיין עטרת • חורבת טרפין • מערת עאבוד • מערת שוקבא • נבי סמואל • עין אגוז • עין בובין (מעיין דני) • עין מזור • עין ריא • עינות ענר • פארק קנדה • שמורת אלוני שמואל • שמורת דלבים (ובכללה ואדי דילב) • תצפית גג הארץ • מבצר ארטבה |  |
| גב ההר | סנה ובוצץ • בור מגרון • הר בעל חצור • ואדי שיבן • חורבת ניסיה • יקב פסגות • מעיין הכרמים • נחל מכמש • עין ביתין • קבר בני ישראל |  |
| מדבר בנימין | בקעת סמיא • מערת הנמרים • חורבת אל-קיליה • טאריק אבו ג'ורג' (דרך יריחו-בית אל) • נחל ייטב (עוג'א) • שמורת נחל פרת • מוזיאון השומרוני הטוב |  |
| מעיינות השומרון |
| --- | --- | --- |
| צפון ומרכז השומרון | מעיין הגבורה • עין עוז • מעיין כפיר (עין אל-כבירה) • בריכת ישמעאל • עין מח'נה (מעיין עמשא) • מעיין עטרת • עין קנה • מעיין אייל |  |
| מזרח השומרון ובקעת הירדן | חמאם אל-מליח • עין סמיה • עינות פצאל • עין סוכות • עין מצב • עין ברווז (עין גבול) |  |
| דרום השומרון ובנימין | עינות זרקא (נחל נטוף) • עין בובין (מעיין דני) • מעיין הקשת (מעיין מאיר) • מעיין טלמון • עיינות ענר • עין אגוז |  |
מייקל קולינס (אסטרונאוט)

ערך זה עוסק באסטרונאוט מייקל קולינס. אם התכוונתם לפוליטיקאי האירי מייקל קולינס, ראו .
| --- | --- |

מייקל קולינס ביולי 1969
 לידה:  31 באוקטובר 1930 רומא, איטליה
 פטירה:  28 באפריל 2021 (בגיל 90) נייפלס, ארצות הברית 
 מידע כללי
 בשירות:  אסטרונאוט בשירות נאס"א
 לאום:  ארצות הברית אמריקאי
 השכלה:  בית הספר לטייסי ניסוי של חיל האוויר האמריקני  St. Albans School  בית הספר לעסקים של הרווארד  האקדמיה הצבאית של ארצות הברית  Academia del Perpetuo Socorro 
 עיסוק בעבר:  טייס ניסוי
 תקופת השירות:  1963–1970 (כ־7 שנים)
 דרגה:  בריגדיר גנרל בחיל האוויר האמריקאי
 זמן שהייה בחלל:  11 יום, שעתיים ו-4 דקות
 מספר פעילות חוץ-רכבית:  2
 זמן שהייה בפעילות חוץ-רכבית:  63 דקות
 ביוגרפיה בנאס"א:  מייקל קולינס באתר נאס"א (באנגלית)
 משימות
 ג'מיני 10, אפולו 11
 
 עיטורים
 
 
מַיְיקְל "מייק" קוֹלִינְס (באנגלית: Michael Collins;‏ 31 באוקטובר 1930 – 28 באפריל 2021) היה אסטרונאוט אמריקאי, שהשתתף בתוכנית ג'מיני ותוכנית אפולו. היה טייס תא הפיקוד במשימת אפולו 11 ההיסטורית, בעת ששותפיו לצוות, ניל ארמסטרונג ובאז אולדרין, היו האנשים הראשונים שנחתו על הירח.
תחילת דרכו

נולד ברומא שבאיטליה. משפחתו של קולינס הייתה בעלת רקע צבאי: אביו, ג'יימס לוטון קולינס היה קצין בדרגת מייג'ור גנרל (מקבילה לאלוף בצה"ל) בצבא היבשה. דודו היה רמטכ"ל צבא היבשה. עד גיל 17 התגורר במקומות רבים עקב שירותו של אביו. למד במשך שנתיים באקדמיה בבירת פוארטו ריקו, סן חואן. בעקבות פרוץ מלחמת העולם השנייה עבר עם משפחתו לוושינגטון די. סי. ,שם סיים את לימודיו התיכוניים ב-1948. למרות רצונה של אמו, שיצטרף לסגל הדיפלומטי הוא בחר בקריירה צבאית והחל לימודיו בווסט פוינט. בשנת 1952 סיים לימודי מדעים בהצלחה בתואר ראשון.
אחיו למד גם כן בווסט פוינט.
בוגר במדעים מהאקדמיה הצבאית בווסט פוינט, 1952. בוגר התוכנית המתקדמת לניהול של בית הספר למנהל עסקים באוניברסיטת הרווארד, 1974.
שירות צבאי

לאחר שסיים את לימודיו, הצטרף לחיל האוויר האמריקני ועבר הכשרה כטייס. באותה תקופה שירת דודו, ג'וזף לוטון קולינס, כראש מטה הצבא האמריקאי.
הוצב בטייסת בצרפת ביוני 1954. בשנת 1956 הוצב במערב גרמניה.
ב־1961 עבר לשרת כטייס ניסוי במרכז ניסויי הטיסה בבסיס חיל האוויר אדוארדס בקליפורניה.
שירות בנאס"א

הצטרף לצוות האסטרונאוטים במסגרת הקבוצה השלישית, באוקטובר 1963. היה טייס גיבוי של ג'מיני 7. ב־18 ביולי 1966 שוגר כטייס במשימת ג'מיני 10, יחד עם ג'ון יאנג. משימה זו פרצה דרך בתחום העגינה החללית. במסגרתה עגנה ג'מיני 10 עם רכב "אג'נה" ששוגר מראש, השתמשה בו כדי לעבור למסלול שונה, שם עגנה עם רכב "אג'נה" שני שהושאר על ידי ג'מיני 8. במסגרת משימה זו גם השלים שתי יציאות מרכב החלל.
היה טייס תא הפיקוד של אפולו 11, ששוגרה ב־16 ביולי 1969. במשימה זו הוא נשאר במסלול סביב הירח בתא הפיקוד, "קולומביה", בעת שניל ארמסטרונג ובאז אולדרין ירדו אל פני השטח.
פרש מנאס"א ומחיל האוויר בדרגת מייג'ור ג'נרל בינואר 1970.
לאחר נאס"א

לאחר שפרש מנאס"א שירת לזמן קצר כעוזר לענייני יחסי ציבור של מזכיר המדינה. באפריל 1971 התמנה למנהל הראשון של מוזיאון האוויר והחלל הלאומי במכון הסמית'סוניאן בוושינגטון, והחזיק בתפקיד עד 1978. ב־1980 הצטרף לחברת TLV העוסקת במערכות אוויריות ומערכות הגנה, כסגן נשיא ומנהל הפעילות בוושינגטון. בינואר 1997 פתח חברת ייעוץ לתעופה בשם "מייקל קולינס ושות'".
כתב ארבעה ספרים: Carrying the Fire (לשאת את האש) (1974), ספר אוטוביוגרפי בשם Flying to the Moon and Other Strange Places (לטוס לירח ולמקומות אחרים, בעברית יצא בספרית פועלים) (1976), Liftoff: The Story of America's Adventure in Space (שיגור: סיפורה של ההרפתקה של אמריקה בחלל) (1988) ו־Mission to Mars (משימה למאדים) (1990).
קולינס מת ב-28 באפריל 2021, בגיל 90, כתוצאה ממחלת הסרטן. אפרו נקבר בבית הקברות הלאומי ארלינגטון ב-30 בינואר 2023, קרוב לשנתיים לאחר פטירתו.
אותות ועיטורים

מדליית החירות הנשיאותית, 1969
מדליית הזהב של הקונגרס, 2009
ועוד עיטורים מנאס"א וחיל האוויר האמריקאי.
הערות שוליים

↑  Elizabeth Howell, Apollo 11 astronaut Michael Collins laid to rest at Arlington National Cemetery, Space.com, ‏1 February 2023 (באנגלית)
| --- | --- |
בקרת זהויות :  NLI: 987007313870505171  PLWABN: 9810600391005606  BIBSYS: 13018093  BNE: XX1794081  BnF: cb120864250 (data)  GND: 138461198  ISNI: 0000 0001 0920 2053  LCCN: n79023286  LNB: 000314295  MusicBrainz: 4fe43e0d-3d20-41fa-aec8-05cbd4ad9a1e  NARA: 10580377  NDL: 00436388  NKC: jo2002159978  NLA: 35029853  NLK: KAC201962806  NTA: 070936889  PIC: 8793  RERO: 02-A018618017  SNAC: w68q6pfx  SUDOC: 029184649  Trove: 803035  VIAF: 84145408   WorldCat (עם VIAF): 84145408
מצעד האלבומים הקנדי

לוגו מגזין הבילבורד
מצעד האלבומים הקנדי (באנגלית: Canadian Albums Chart) הוא מצעד מכירות האלבומים הרשמי של קנדה. הוא מתפרסם מדי יום שני על ידי חברת המעקב אחר מכירות מוזיקה בארצות הברית, Nielsen SoundScan, ומתפרסם מדי יום שלישי על ידי מגזין הבילבורד.
המצעד מורכב מ-200 אלבומים, בדומה למצעד הבילבורד 200; עם זאת, רק 100 המקומות הראשונים במצעד זה נחשפים לציבור, תוך ששאר המצעד חשוף למנויי המגזין בלבד.
הערות שוליים

↑  "Media & Entertainment". אורכב מ-המקור ב-2 במרץ 2013. {{cite web}}:  (עזרה)
↑  "CANOE -- JAM! Music - SoundScan Charts".
מעיין מרים (נצרת)

ערך זה עוסק במעיין הנמצא בעיר נצרת. אם התכוונתם למעיין הנמצא בעין כרם, ראו .
| --- | --- |

 מידע כללי
 סוג:  באר מים, סביל 
 מיקום:  נצרת 
 מדינה:  ישראל 
 קואורדינטות:  32°42′24″N 35°18′06″E﻿ / ﻿32.70671111°N 35.30156111°E﻿ / 32.70671111; 35.30156111
  (למפת עמק בית שאן מוגדלת) מעיין מרים(למפת עמק בית שאן רגילה) מעיין מרים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מעיין מרים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מעיין מרים
 
מעיין מרים או באר מרים הוא סביל הנמצא בכיכר המעיין בעיר נצרת, ודרכו נבעו בעבר מימיו של מעיין סמוך. על פי אחת המסורות הנוצריות, נהגה הבתולה לשאוב מים במעיין ובו בישר לה המלאך גבריאל את בשורת הולדת ישו.
היסטוריה

בשל קדושת המקום לנוצרים, נבנתה מעליו כנסייה צלבנית ומנהרה קטנה הובילה אליה את מימיו. הכנסייה חסמה את הגישה אל המעיין ועל כן תועלו המים אל מחוץ לה. ב-1263 חרבו הבאר והכנסייה בידי הממלוכים. משהוקמה הכנסייה מחדש בשנת 1750, שוב נחסמה הגישה אל המעיין, ועל כן תועלו מימיו אל בריכה במרחק של 140 מטר מנקודת הנביעה בתוך הכנסייה, ולאחר מכן אל הסביל הניצב בכיכר כיום. בסוף המאה ה-19 הוקמו בית מרחץ וחאן ליד הבאר. המקום שופץ בשנים 1967 ו-2000, וכיום אין זורמים בו מים.